##

**TƏKLİF SORĞUSU**

**(MÜSABİQƏ ƏSASLI AÇIQ TENDER)**

**MÜQAVİLƏNİN PREDMETİ:**

“Yeni ödəniş terminalların alışı”

PR No / Satınalma Tələbnaməsi PR-10900

Təqdim edilib: 17/03/2025

**H.Zərdabi küçəsi 81K, Bakı, AZ 1122**

**Tel.: + 994 12 981**

1. **MÖVZU**

1.1 Ümumi müddəalar

1.1.1 YeloBank ASC (bundan sonra "Sifarişçi" adlandırılacaq) bu məktubu alacaq təchizatçını (bundan sonra "Tender İştirakçısı" adlandırılacaq)
Yeni ödəniş terminalların alışı üçün keçirilmiş tenderdə qiymət təklifini təqdim etməyə dəvət edir.

1.2 Təfsir

1.2.1 Hazırkı TƏKLİF SORĞUSUNDA:

a) Bu sənəddə açıqlanması verilməmiş baş hərflərlə istifadə edilən terminlər Müqavilənin Ümumi Şərtlərində onlara verilmiş mənanı (mənaları) daşıyır.

b) Aşağıda qeyd olunan sözlər və ifadələr burada onlara verilmiş mənaları daşıyır:

| Termin | Mənası |
| --- | --- |
| Sifarişçi | Yelo Bank ASC  |
| Obyekt Sahibi | Yelo Bank ASC  |
| Tender iştirakçısı | Tenderə cavab olaraq tender təklifini (Təklif) təqdim edən şirkəti bildirir. |
| Tender Təklifi | Kontekstdən asılı olaraq hazırkı Təklif Sorğusuna əsasən Tender İştirakçısı tərəfindən təqdim ediləcək tam texniki və kommersiya təkliflərini bildirir.  |
| Podratçı | Müqavilənin bağlanacağı Tender qalibini bildirir. |
| Müqavilə | Sifarişçi və Podratçı arasında imzalanacaq Müqaviləni bildirir (bundan sonra Razılaşma və ya Müqavilə adlandırılacaq). |
| “Tender İştirakçısının Səlahiyyətli Nümayəndəsi” | Tender İştirakçısı tərəfindən müəyyən edilmiş şəxsi bildirir. |

* 1. SƏNƏDƏ QOŞMALAR

1.3.1 Sənədlərin siyahısı

* + - Qoşma 1 - RFP-Malların Təsviri və Qiyməti (Excel sənəd - tender iştirakçısı tərəfindən doldurulmalıdır)
1. **GİRİŞ**

2.1 Podratçı şirkət

2.1.1 (Podratçı Haqqında məlumat)

2.1.2 Müqaviləni imzalayan tərəflər Sifarişçi və qalib gəlmiş Tender İştirakçısı olacaq.

1. **ŞƏRTLƏR VƏ TƏLİMATLAR**

3.1.1 İlkin Şərtlər

3.1.1.1 Tender İştirakçısı tərəfindən Tender Təklifinin təqdim edilməsi üçün ilkin şərt olaraq:

Hesab olunur ki, Təklif Sorğusu sənədləri ilə tanış olmaqdan əlavə və öz Tender Təklifini təqdim etməzdən əvvəl, Tender İştirakçısı İşlər Həcminin yerinə yetirilməsi ilə əlaqədar səylərə, tələb olunan vaxta və/və ya xərclərə istənilən şəkildə təsir edə bilən bütün mövcud və hər hansı ehtimal olunan şəraitə və məsələlərə dair tam məlumatlı olmaq üçün zəruri hesab etdiyi qaydada sahəyə səfərlər və yoxlamalar daxil olmaqla tələbat üzrə detallı araşdırmalar aparmışdır;

3.1.2 Seçim prosesi zamanı məlumat mübadiləsi

Tenderlə əlaqədar bütün suallar və izahatlar yazılı formada olmalı və Sifarişçinin nümayəndəsinin E-poçt ünvanına İcra Qrafiki çərçivəsində göndərilməlidir.

YelO bANK asc

**Kimə: Turan Sadıqov**

**E-poçt:** **turan.sadigov@yelo.az**

**+99455 206 13 49**

və

**Surəti: Rashad Shukurov**

**E-poçt:** **rshukurov@yelo.az**

**+99455 670 00 27**

3.1.3.3 Tender İştirakçısının bütün məktubları Tender İştirakçısının korporativ elektron poçt ünvanından olmalıdır.

3.1.3.4 Sual və istənilən sorğuya cavab “Düzəliş” vasitəsilə eyni zamanda yazılı surətdə bütün Tender İştirakçılarına göndəriləcək. ). Əgər tender iştirakçılarının qaldırdığı məsələlər ticarət strategiyasına aid məxfi məlumatlardan və ya düzgün rəqabət prinsiplərinə potensial təsir edən hər hansı digər məsələlərdən ibarətdirsə, belə məsələlər Sifarişçi tərəfindən təyin olunmuş fiziki şəxslər ilə tender iştirakçısı arasında özəl və məxfi hesab edilməlidir.

3.2Valyuta və Ödəniş

3.2.1 Tender Təklifində ödəniş valyutası olaraq Azərbaycan Manatı (AZN) göstərilməlidir.

3.2.2 Ödənişlər müqavilədə göstərildiyi qaydada ediləcək.

3.2.3 Çatdırılma şərtləri: Rüsum Ödənilməklə Göndəriş (DDP) şərtlərinə əsasən qiymət təklifini təqdim etməyiniz xahiş olunur.

3.2.4 Öncədən avans olaraq 50 % və daha artıq ödəniş tələb olunarsa ödəniş haqqında bank zəmanəti sənədi tələb olunur.

3.3 Müqavilənin tərtib edildiyi dil

3.3.1 Tender Təklifi ilə əlaqədar bütün sənədlər, o cümlədən Tender İştirakçısı və Sifarişçi arasında məlumat mübadiləsi Azərbaycan və ya İngilis dillərində olmalıdır.

3.3.2 Əsli digər dillərdə olan rəsmi sənədlərin (qeydiyyat sənədi, şəhadətnamələr və s.) surətlərinə Tender İştirakçısının xərcləri hesabına təşkil edilməklə İngilis və Azərbaycan dilinə təsdiq edilmiş tərcümə qoşulmalıdır.

3.4 Tender Təklifləri və Tələb olunan Format

3.4.1 Tender İştirakçısı öz tender təklifini şifrələnmiş zərf formatında İcra Qrafikində müəyyən olunmuş tarixdə təqdim etməlidir.

3.4.2 Kommersiya təklifində minimum olaraq aşağıdakılar nəzərə alınmalıdır:

* Sorğuda tələb olunan Mallar üçün Vahid Qiymətlər;
* Çatdırılma müddəti və şərtləri;
* Müqavilənin şərt və müddəaları (T&C) ilə razılaşma və ya şərt və müddəalara dair şərhlər;
* MAF sənədin təqdim olunması və ya satılan avadanlığa dair 18 ay zəmanət sənədi;
* Çatdırılma müddəti 90 (doxsan) gündən çox olmamalıdır;
* Çatdırılma tarixi qeyd olunmalıdır.
* Təklif olunmuş Mallar üzrə detallı texniki məlumatlar (o cümlədən, texniki məlumat cədvəli, xüsusiyyətlər və s.) təqdim olunmalıdır;
* Şirkətin texniki servisi olmalıdır;
* Bazarda minimum 2 il aidiyyatı sahə üzrə iş təcrübəsi olmalıdır;
* Şirkət öz portfolionu təqdim etməlidir;
* Texniki avadanlıqların istehsal tarixi;

3.4.3 Texniki tender təklifində minimum olaraq aşağıdakılar nəzərə alınmalıdır:

|  |  |  |  |  |
| --- | --- | --- | --- | --- |
| Item | Vendor | Part Number | Description | QTY |
| 1 | Ödəniş terminalı |  | MEI SC Advanced  SCXL8327R 2200 kupyor (AZN,Multivalyuta)VKP 80 II RS232+USB PrinterMonitor 19” inc Touch Screen (GeneralTouch)UPS 1200 kVaQida Bloku - Gamemax 600W ATX 3\_IDE 6\_SATA 2\*PCI-E6+2P FAN12CMAna Plata - Gigabyte H510M-H V2, LGA 1200, PCIe16 4.0, 2xDDR4, D Sub+HDMI, 4xSATAProcessors- Intel Celeron G5905 Intel 1200, 4M, 3.50Ghz, HD610 2/2, Core Comet LakeOperativ yaddaş - Apacer DDR4 4Gb 2666MHzKuller - CN15 4pin (1200/115x/775) TDP 65w PWMKontroller plata - CОМ портов PCI-Е на 4 портаSSD 240GbRəng çalarları: RAL1023, RAL 7016 | 6 |

3.4.4 Tender qiymətləndirməsi zamanı nəzərə alınan meyarlar üzrə faiz nisbəti.

|  |  |  |
| --- | --- | --- |
| 1 | Qiymət | 100% |

3.4.5 Tender təklifinin təqdim olunması üçün müəyyən olunmuş son tarixdən sonra təqdim edilmiş tender təklifləri qəbul olunmayacaq.

3.4.6 Qismən təqdim edilmiş və ya tam olmayan Tender Təklifləri nəzərə alınmayacaq. Tender Təklifləri Təklif Sorğusu Sənədlərinə və Sifarişçi tərəfindən təqdim edilən hər hansı məlumatlara və ya izahatlara tam uyğun olmalıdır.

3.4.7 Tender Təklifi Tender İştirakçısının Səlahiyyətli Nümayəndəsi tərəfindən lazımi qaydada rəsmiləşdirilməlidir.

3.5 Qüvvədə olma Müddəti

Tender Təklifi təkliflərin qəbul edilməsi üçün son tarixdən sonrakı otuz (30) gün müddətində açıq qalmalı və qəbul edilmə imkanına malik olmalıdır. Anlaşılmazlığa yol verməmək məqsədilə, sözügedən müddət ərzində Tender İştirakçısı həmin Tender Təklifinə dəyişiklik edə, onu ləğv edə və ya geri götürə bilməz.

3.6 İcra Qrafiki

|  |  |  |
| --- | --- | --- |
| № | “Yeni ödəniş terminalların alışı” | Tarix |
| 1 |  Açıq Tenderin elan edilməsi  | 01.04.2025 |
| 2 | Tender İştirakçılarının yarammış suallarla sifarişçiyə müraciət etməsi |  04.04.2025 |
| 3 | Sualların sifarişçi tərəfindən cavablandırılması | 10.04.2025 |
| 4 | Tender İştirakçıları tərəfindən qiymət təklifin təqdim edilməsi  | 17.04.2025 |

3.7 Tender təklifinin təqdim edilməsi üçün son tarix: 17.04.2025; saat 17:00 (Bakı vaxtı ilə)

3.8 Sifarişçi tərəfindən iddialardan imtina və Tender Təkliflərinin qəbul edilməsi

3.8.1 Sifarişçi aldığı hər hansı tender təklifində nəzərdə tutulan ən aşağı qiyməti təklifini qəbul etmək barədə heç bir öhdəliyə malik deyil və Sifarişçi Tender Təkliflərin istənilən birini və ya heç birini qəbul etməmək hüququnu özündə saxlayır.

3.8.2 Obyekt sahibi qalib gəlmiş Tender İştirakçısı ilə Müqavilə imzalamayınca və imzalayana qədər Tender Təklifi Sifarişçi tərəfindən qəbul edilmiş olmayacaq və ya qəbul edilmiş hesab olunmayacaq.

3.8.3 Yuxarıda qeyd olunanlardan, həmçinin tender təklifinin Sifarişçi tərəfindən və ya onun adından qəbul olunmuş, təsdiq olunmuş və ya başqa cür üstünlük verilmiş olduğu barədə hər hansı elan və ya xəbərdən asılı olmayaraq, Sifarişçi Tender İştirakçısı ilə hüquqi məcburiyyət daşıyan müqavilə bağlamaq öhdəliyi daşımır və Müqavilə lazımi qaydada rəsmiləşdirilənədək və Müqavilənin qüvvəyə minməsində dair bütün şərtlər yerinə yetirilənədək və ya imtina olunanadək Müşayiət Məktubunda öz əksini tapmış imtinaya və öhdəliyə əsaslanmaq və onların məcburi tətbiqini tələb etmək üçün tam hüquqa malikdir.

3.9 Tender Təkliflərinin dəyişdirilməsi və Geri götürülməsi

Tender Təklifinin düzəliş edilmiş istənilən hissəsi Tender İştirakçısının Səlahiyyətli Nümayəndəsi tərəfindən paraflanmalıdır. Tender İştirakçısı müvafiq Təklif Sorğusunun qəbul edilməsi üçün son tarixdən əvvəl Sifarişçiyə yazılı bildiriş göndərməklə Tender Təklifini dəyişdirə və ya geri götürə bilər. Müvafiq Təklif Sorğusunun qəbul edilməsi üçün son tarixdə və ya həmin tarixdən sonra Tender Təklifinə hər hansı düzəliş edilə bilməz və ya Tender Təklifi geri götürülə bilməz.

1. **TENDER TƏKLİFLƏRİNİN ÇATDIRILMASI METODLARI**
	1. ÜMUMİ MÜDDƏALAR
		1. Tender təklifləri yuxarıda qeyd olunan təlimatlara və aşağıda təsvir olunan çatdırılma metodlarına tam uyğun şəkildə təqdim edilməlidir. Digər vasitələrlə təqdim olunan tender təklifi Sifarişçinin müstəsna mülahizəsinə əsasən rədd edilə bilər.
		2. Əsas nüsxə və hər hansı digər nüsxələr (kağız və ya elektron formatda olmasından asılı olmayaraq) uyğunsuzluq olduğu halda, əsas nüsxəyə üstünlük verilir.
		3. Tender təklifi İKİ AYRI BAĞLI LAZIMI QAYDADA İMZALANMIŞ, MÖHÜRLƏNMİŞ ZƏRFLƏRDƏ təqdim olunmalıdır: birinci zərfdə - Texniki tender təklifi (qiymət təklifi göstərməməklə) və ikinci ayrı zərfdə Kommersiya tender təklifi (qiymət təklifi göstərməklə). (Lazım olduğu halda möhürlənmiş ayrı zərfin içində USB daşıyıcısı üzərindəki elektron versiyası da əlavə oluna bilər).

 Elektron versiyaya sənədlərin həm orijinal, həm də PDF formatı daxil edilməlidir.

* + 1. Tender İştirakçısının tender təklifi müşayiət məktubu ilə birlikdə aşağıda qeyd olunan ünvana göndərilməlidir:

**YeLO baNK asC**

**TENDERİN PREDMETİ:** Yeni ödəniş terminalların alışı ilə bağlı

**Ünvan:** AZ1122, Bakı, Azərbaycan, H.ZərdaBİ küçəsi 81k

**Kimə:** kArguzarlıq, Nəzrin Süleymanova

**E-MAİL:** Nigar A. Jafarova <nigar.isayeva@yelo.az>

**Mobile:** +994704470007

**Qeyd: MƏXFİ**

(Zərflər göndəriləndən sonra əlavə telefon vasitəsilə məlumat verməyiniz zəruridir)

1. **ALICININ SİYASƏTİ**

Alıcının siyasətinə əsasən bütün ixtisaslaşmış tender iştirakçıları bərabər imkanlar əldə etmək hüququna malikdir. Tender İştirakçıları siyahısına daxil edilmək üçün hədiyyələrin, payların, ödənişlərin, borcların və ya digər xidmətlərin təklif edilməsi və ya əldə edilməsi, satınalma sifarişinin və ya satınalma sifarişinə müvafiq əlverişli şərtlərin əldə edilməsi qadağandır. Bundan əlavə, Alıcının siyasətinə əsasən Tender İştirakçısının Satınalma Sifarişini əldə etmək üçün hər hansı peşkəş və ya əlverişli şərt təklif etdiyi və ya verdiyi aşkar edilərsə, həmin Tender İştirakçısına növbəti tender imtina olunacaq və kvalifikasiyadan kənarlaşdırılacaq. Bu cür Tender İştirakçısına Alıcının bütün müəssisələri tərəfindən gələcək variantlar üçün tender iştirakçısı kimi qəbul edilməkdən imtina ediləcək. Alıcı həmçinin qanunvericiliyə və Satınalma Sifarişinə əsasən mövcud olan hüquq müdafiə vasitələrini, o cümlədən, lakin qeyd edilənlər ilə məhdudlaşmadan, öhdəliklərin yerinə yetirilməməsinə görə xitam verilməsini əldə edə bilər.

1. **Məxfilik**

Bu sənəd yalnız tender təklifinin hazırlanması və təqdim edilməsi məqsədilə Tender İştirakçısına göndərilir. Tender İştirakçısı sənəddə qeyd olunmuş bütün məlumatları məxfi saxlamalı və heç bir halda hər hansı məlumatı üçüncü tərəfə açıqlamamalıdır.